**Rīgas valstspilsētas pašvaldības un nevalstisko organizāciju sadarbības memoranda īstenošanas padomes (turpmāk – Memoranda padome)**

**SĒDES PROTOKOLS**

Rīgā

2024. gada 21. marts

Rātsnama Portretu zālē

Sēde tiek atklāta plkst. 9:00.

**Sēdē piedalās Memoranda padomes locekļi:**

|  |  |  |
| --- | --- | --- |
| Nr. p. k. | Vārds, Uzvārds | Amats |
| 1. | Vilnis Ķirsis | Rīgas domes priekšsēdētājs un Finanšu un administrācijas lietu komitejas priekšsēdētājs |
| 2.  | Juris Radzevičs  | Sociālo jautājumu komitejas priekšsēdētājs |
| 3. | Dainis Locis | [Pilsētas īpašuma komiteja](https://www.riga.lv/lv/pilsetas-ipasuma-komiteja)s priekšsēdētājs |
| 4. | Viesturs Zeps | Mājokļu un vides komitejas priekšsēdētājs |
| 5.  | Olafs Pulks | Satiksmes un transporta lietu komitejas priekšsēdētājs |
| 6.  | Anna Ozola | Latvijas Mazo un vidējo uzņēmumu asociācijas valdes priekšsēdētāja |
| 7.  | Inga Brūvere | Biedrības “Latvijas Radošo savienību padome” valdes priekšsēdētāja |
| 8. | Elita Kalniņa | Biedrības “Vides aizsardzības klubs” valdes locekle, viceprezidente |
| 9. | Mihails Simvulidi | Biedrības “Apvienība "Pilsēta cilvēkiem" valdes priekšsēdētāja vietnieks |
| 10.  | Līga Ķikute | Biedrības “Rīgas Vājredzīgo un Neredzīgo biedrība “Redzi mani”” valdes priekšsēdētāja |
| 11. | Ilze Kenne | Biedrības “Latvijas Bērniem ar Kustību Traucējumiem” (LBaKT) valdes priekšsēdētāja |

**Sēdē vēl piedalās:**

|  |  |  |
| --- | --- | --- |
| Nr. p. k. | Vārds, Uzvārds | Amats |
| 1. | Mārtiņš Sirmais | Rīgas valstspilsētas pašvaldības Civilās aizsardzības un operatīvās informācijas pārvaldes Civilās aizsardzības nodaļas vadītājs, pārvaldes vadītāja vietnieks |
| 2. | Ieva Siliņa | Rīgas domes Izglītības, kultūras un sporta komitejas priekšsēdētāja vietniece, Nacionālās apvienības “Visu Latvijai!”-“Tēvzemei un Brīvībai/LNNK” un Latvijas Reģionu apvienības Rīgas domes deputātu frakcijas pārstāve |
| 3.  | Ilze Meilande | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas vadītāja |
| 4.  | Dana Ūdre | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |

**Sēdes darba kārtība:**

1. Civilās aizsardzības pasākumu plāns, Ziņotājs: Mārtiņš Sirmais, Civilās aizsardzības nodaļas vadītājs;
2. Diskusija par plānotā Rīgas domes un nevalstisko organizāciju foruma tēmu un saturu;
3. Citi jautājumi.

**Sēdes norise**:

 1.

Prezentācija par Civilās aizsardzības pasākumu plāns

V. Ķirsis dod vārdu M. Sirmajam, kurš iepazīstina ar prezentāciju par Civilās aizsardzības pasākumu plānu.

E. Kalniņa jautā vai ir apzināti visi objekti Rīga, kur atrodas ķīmijas.

M. Sirmais atbild, ka ir apzināti un ir publicēti riga.lv.

L. Ķikutei interesē informācijas pasniegšanas formāts. Vai svarīgā informācija ir pieejama ne tikai bilžu formātā, bet arī savādāk. Kā arī vai ir padomāts par to, ka patvertnes zīmes varētu izveidot arī taktilā formātā.

M. Sirmais atbild, ka vadlīnijās ir noteikts, ka sociālās aprūpes vietās patvertnes zīmi ir ieteicams papildināt ar brailu rakstu. Precizē, ka uz šo brīdi vēl nav sākta zīmju izvietošana, bet vadlīnijās ir paredzēts šāds punkts par braila rakstu.

L. Ķikute skaidro, ka cilvēki dzīvo ne tikai sociālās aprūpes vietās un pieejamai informācijai jābūt pie visām patvertnēm. Kā arī skaidro, ka 72 stundu somas vizuālos informatīvos failus, piemēram, PDF formāta, nevar nolasīt, un kopumā, cilvēki ar sliktu redzi vai neredzīgi cilvēki iemācās ceļus pa kuriem jāiet un svarīgi ir, lai šajās patvertnēs sagaidītu apmācīti cilvēki, kas var palīdzēt ar iekļūšanu.

V. Ķirsis precizē par materiālu pieejamību, skaidro, ka bilžu formāta failus nevar palaist caur informācijas lasītājiem, Aicina padomāt preventīvi par informācijas pieejamību visiem un iesaka sazināties ar kādu NVO, par to kādā formātā labāk nodrošināt informācijas pieejamību.

L. Ķikute papildina, ka patvertņu zīmēm jābūt atpazīstamām visur pilsētā, un braila raksts ir viens no variantiem. Uzsver, ka taktili drukāti burti būtu labāki, jo braila rakstā visi nevar izlasīt.

J. Radzevičs vērš uzmanību, ka tiek runāts tikai par viena veida funkcionālo traucējumu. Aicina Civilās aizsardzības pārvaldi piedalīties Personu ar invaliditāti NVO konsultatīvās padomes sēdē, kurā varētu izrunāt šo jautājumu kontekstā ar redzes, dzirdes, kustību un citiem traucējumiem.

M. Sirmais atsaucas uz vadlīnijām, kurās norādīts, ka cilvēkiem ar bērnu ratiņiem vai riteņkrēsla ir jāvar patstāvīgi piekļūt patvertnei vai piekļūt ar līdzcilvēku atbalstu.

I. Brūvere jautā kādi ir patvertņu apsekošanas termiņi un vai ir skaidrs plāns?

M. Sirmais atbild, ka termiņus nevar nosaukt, un komentē, ka daudzdzīvokļu ēkas, to pagrabi, arī ir variants, kur var iekārtot kā bumbu patversmi pēc pašu iedzīvotāju iniciatīvas.

M. Valkovskis skaidro, ka ir identificēti 355 unikāli objekti. No tiem objektiem Rīgas pašvaldībai pieder tikai 18 objekti. Kopumā uz šo brīdi ir apsekoti 35 objekti. Vēl 10 patvēruma vietas ir noārdītas un tuvākajā laikā nojauks vēl divas, atbilstoši būvniecības projektiem.

I. Siliņa uzsver, ka šobrīd Latvija ir drošākā vietā kā agrāk. Uzsver, ka ir bijis vērā ņemams progress civilās aizsardzības jomā kopš 2020.gada un diskusijas ir tāpēc, lai sagatavotos un uzlabotu plānu vēl labāk.

J. Radzevičs jautā, vai ir zināms, cik pašvaldības īpašumā ir ēkas, jo īpaši sociālās aprūpes centri, skolas un cik no tām ir apsekotas, bet ja nav apsekots, kāds ir plāns, cik ilgā laikā tās tiks apsekotas?

M. Sirmais atbild, ka šobrīd skaitu un termiņus pateikt nevar.

D. Locis piekrīt J. Radzevičam, ka ir jāsaprot konkrēti skaitļi, cik ir ēku un cik cilvēkus var uzņemt.

V. Ķirsis piedāvā uz nākamo sēdi pieaicināt VUGD pārstāvjus un atgriezties pie civilās aizsardzības jautājuma vēlreiz, kad Civilās aizsardzības pārvalde sniegtu progresu par apsekošanu un dotu atbildes uz neatbildētiem jautājumiem.

2.

Diskusija par plānotā Rīgas domes un nevalstisko organizāciju foruma tēmu un saturu

V. Ķirsis dod vārdu I.Meilandei.

I. Meilande komentē, ka Memoranda padomes nolikumā ir noteikts, ka reizi gadā tiek rīkots pašvaldības un nevalstisko organizāciju forums, kurā plašāk tiek runāts par prioritāriem jautājumiem, iesaistot ne tikai Memoranda padomes nevalstiskās organizācijas, bet arī citas Memorandu parakstījušas organizācijas. Tiek gaidīti piedāvājumi un priekšlikumi no nevalstiskajām organizācijām par foruma tēmu un saturu.

M. Simvulidi piedāvā tēmu par pašvaldības atbalstu nevalstiskajām organizācijām.

I. Kenne piedāvā forumu atlikt uz rudeni un izsūtīt aptauju, lai organizācijas varētu iesūtīt tēmas par ko varētu būt forums.

V. Ķirsis piekrīt, ka ideja par aptauju ir ļoti laba un jautā, vai Rīgas Apkaimju iedzīvotāju centrs varēs to nodrošināt.

I.Meilande to apstiprina.

A. Ozola piedāvā vēl papildus izveidot pasākumu, kas būtu saistīts ar uzņēmējdarbību.

V. Ķirsis jautājumu slēdz.

3.

 Citi jautājumi

V. Ķirsis dod vārdu I.Meilandei.

I.Meilande komentē, ka tika aktualizēts nolikums par valstspilsētas pašvaldības līdzdalības budžetu un saskaņā ar to, ir lūgums Memoranda padomei delēģēt pārstāvi darbam līdzdalības budžeta vērtēšanas komisijā. Norāda, ka iepriekš tika deleģēta Elita Kalniņa.

E. Kalniņa izsaka vēlmi labprāt turpināt darbību vērtēšanas komisijā.

V. Ķirsis jautā, vai padomei ir iebildumi, ja komisijas darbam atkārtoti izvirza E. Kalniņu. Iebildumu nav.

Sēde tiek slēgta plkst. 10.27

Pielikumā:

1. Prezentācija "Civilās aizsardzības sistēma" (1. pielikums).

Memoranda padomes vadītājs: V. Ķirsis

Sēdi protokolēja: D. Ūdre